[{"text_idx": "#000003", "text": "Ru\u0301nar Ru\u0301narsson film laburren zuzendari sarituenetako bat da munduan, eta haren \u201cCrossroads Trilogy\u201dk nazioarteko 100 sari inguru jaso ditu. The Last Farm (2008) haren film laburra Oscar sarietarako izendatu zuten. Ru\u0301narssonen lehen film luzea, Volcano, Canneseko zinema-jaialdiko Errealizadoreen Hamabostaldian eman zuten, bai eta Camera d\u2019Or sarirako izendatu ere. Sparrows (Txolarreak) pelikulak Donostiako Zinemaldiaren Urrezko Maskorra irabazi zuen 2015ean. Pelikula hau, Ari izeneko 16 urteko mutil baten iniziaziokontakizuna da. Ama eta biak Reykjaviken bizi ostean, mendebaldeko fiordo urrunetara joan beharko du bueltan, bere aita Gunar-ekin bizi izatera. Hartu-eman uzkurra izango du han aitarekin, eta txikitako lagunak ere aldatuta ikusiko ditu. Giro etsigarri horretan, Arik bere bidea egiten saiatuko beharko du."}]